section_heading: Uspjeh
paragraph_text: Shorty je 2004. u Aquarius Recordsu objavio album 1,68 u kojem su se nalazili hitovi poput Zeka, Dođi u Vinkovce i drugi. Tri godine poslije, objavio je svoj drugi album Moj jedini način koji je u cijelosti posvećen njegovom pokojnom bratiću Tomislavu "Tomi" Bartuloviću (1980. – 2005.). Posljednja pjesma u albumu priča o Shortyjevoj ljubavi i odnosu prema bratiću Tomiju. U pjesmi, Shorty repa: "I na kraju još bih ti htio reći hvala, moj bratiću Tomi, bila te je čast poznavat'". Shorty se 2007. oženio sa sadašnjom suprugom Anom Ambrenac.